ວີ​ໂອ​ເອ​ລາວ ​ໂອ້​ລົມ​ກັບນາງເຈນນີເຟີ ຈັນທະລາວົງ ສາວລາວອາເມຣິກັນ ນັກຕີມວຍໄທສະໝັກຫຼິ້ນ ທີ່ລັດເທັກຊັສ
ນາງສາວເຈນນີເຟີ ຈັນທະລາວົງ ມີຊື່ເປັນນັກມວຍວ່າ ເຈນນີເຟີ “ສາວລາວ” ນາງແມ່ນແມ່ຍິງອາເມຣິກັນເຊື້ອສາຍລາວຄົນທຳອິດທີ່ມີຄວາມກ້າຫານຂຶ້ນເວທີ ຕີມວຍກັບພວກແມ່ຍິງອາເມຣິກັນຄົນອື່ນໆ. 
ສະບາຍດີ ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວ ຂອງ ວີໂອເອ ປະຈຳວັນພະຫັັດມື້ນີ້ ເຮົາຈະນຳເອົາການໂອ້ລົມ ກັັບຍານາງເຈນນີເຟີ ຈັນທະລາວົງ ຊຶ່ງປັນທີ່ຮູ້ກັນໃນອີກຊື່ນຶ່ງວ່າ ເຈນນີເຟີ “ສາວລາວ” ນັກມວຍສະໝັກຫຼິ້ນ ຢູ່ເມືອງອາລິງຕັນລັດເທັກຊັສ ໃນຂັ້ນເລີ້ມຕົ້ນ ເຈນນີເຟີ ມີຈຸດປະສົງພຽງແຕ່ຢາກລົດນ້ຳໜັກເທົ່ານັ້ນ ແຕ່ຂະນະທີ່ອອກກຳລັງກາຍຢູ່ນັ້ນ ເຈນນີເຟີ ໄດ້ພົບວ່າການຕີມວຍໄທ ສາມາດຊ່ວຍໃຫ້ນາງຫລົດຄວາມອ້ວນພີ ແລະພັກຜ່ອນຈິດໃຈໄດ້ ເຈນນີເຟີ ຈະຂຶ້ນເວທີຕີມວຍແມ່ຍິງ ຢູ່ນະຄອນດາລລັສ ລັດ ເທັກຊັສ ໃນວັນສຸກ ທີ 18 ກຸມພາ ອາທິດໜ້ານີ້ ກິ່ງສະຫວັນ ຈະນຳເອົາການໂອ້ລົມ ມາສະເໜີທ່ານ ໃນອັນດັບຕໍ່ໄປ ນາງສາວເຈນນີເຟີ ຈັນທະລາວົງ ມີຊື່ເປັນນັກມວຍວ່າ ເຈນນີເຟີ “ສາວລາວ” ນາງແມ່ນແມ່ຍິງອາເມຣິກັນເຊື້ອສາຍລາວຄົນທຳອິດທີ່ມີຄວາມກ້າຫານຂຶ້ນເວທີ ຕີມວຍກັບພວກແມ່ຍິງອາເມຣິກັນຄົນອື່ນໆ ນາງເຈນນີເຟີ ທີ່ໜ້າຮັກຄົນນີິ້ ອາຍຸ 27 ປີ ເກີດຢູ່ເມືອງອາລິງຕັນ ລັດເທັກຊັສ ເມື່ອເຫັນຮູບຮ່າງໃບໜ້າແລ້ວ ຈະບໍ່ຄາດຄິດເລີຍວ່າ ຍິງສາວລາວຄົນນີ້ ມັກຕີມວຍ ຊຶ່ງປັດຈຸບັນນີ້ຍັງຢູ່ຂັ້ນຕີມວຍສະໝັກຫຼິ້ນ ແລະມີຄວາມຫວັງ ທີ່ຈະກ້າວຂຶ້ນມາເປັນ ນັກມວຍແມ່ຍິງອາຊີບ ໃນອະນາຄົດກໍອາດເປັນໄປໄດ້ ນາງເຈນນີເຟີ ສູງ 5 ຟຸດ ມີນໍ້າໜັກ 184 ພາວ ກ່ອນທີ່ນາງໄດ້ຕັດສິນໃຈເຂົ້າ ມາເປັນສະມາຊິກອອກກຳລັງກາຍ ຢູ່ສູນກາງຕີມວຍ V-Fit House of Champion ຊຶ່ງເວລານັ້ນ ນາງເຈນນີເຟີມີຈຸດ ປະສົງພຽງແຕ່ຢາກຫລົດນ້ຳໜັກ ແລະລະບາຍຄວາມຕຶງຄຽດຈາກປະສົບການຊີວິດເທົ່ານັ້ນ ນາງເຈນນີເຟີແມ່ນແມ່ຍິງຄົນດຽວ ໃນບັນດາສະມາຊິກ 66 ຄົນທີ່ເປັນຜູ້ຊາຍ ພາກັນອອກກຳລັງກາຍເຝິກຊ້ອມຕີມວຍຢູ່ສະຖານທີ່ແຫ່ງນີ້ ໃນໄລຍະທີ່ນາງເຈນນີເຟີ ເລີ້ມເຝິກ ຊ້ອມຢູ່ນັ້ນ ນາງໄດ້ພົບເຫັນວ່າ ການໃຊ້ພາກສ່ວນຂອງຮ່າງກາຍເຕະ ຖີບ ໃຊ້ຫົວເຂົ່າ ແລະແຂນສອກ ຕໍ່ສູ້ກັບຄູເຝິກຢູ່ນັ້ນເ ປັນສິ່ງທີ່ຊ່ວຍໃຫ້ນາງລືມບັນຫາ ຊີວິດ ຜ່ອນຄາຍຄວາມເຄັ່ງຕຶງທາງຈິດໃຈ ພ້ອມທັງໄດ້ອອກກຳລັງກາຍ ແລະຢາກເປັນນັກມວຍ ເຈນນີເຟີ ແມ່ນແມ່ຍິງຄົນດຽວຢູ່ໃນທີມຫ້າຄົນ ຂອງຄ້າຍມວຍ V-Fit House of Champion ທີ່ເຝິກຊ້ອມຂຶ້ນເວທີຕີມວຍ ຊຶ່ງທ່ານມາກ ວິສຕາຊິໂອ (Mark Vistacio) ຄູເຝິກ ແລະເຈົ້າຂອງສະຖານທີ່ອອກກຳລັງກາຍຕີມວຍ ແຫ່ງນີ້ໄດ້ກ່າວສູ່ ວີໂອເອ ຟັງວ່າ: ຫຼັງຈາກສອງເດືອນຕໍ່ມາ ນາງເຈນນີເຟີ ໄດ້ກັບຄືນມາບອກຂ້າພະເຈົ້າວ່າລາວຕຽມພ້ອມແລ້ວ ທີ່ຈະເຝິກຊ້ອມ ຂ້າພະເຈົ້າຖາມລາວຄືນເພື່ອຄວາມແນ່ໃຈວ່າ ພ້ອມຫຍັງ? ລາວຕອບວ່າ ນໍ້າໜັກຂ້ອຍຫລຸດລົງມາຢູ່ 135 ພາວແລ້ວ ຕາມທີີ່ເຈົ້າໄດ້ບອກໄວ້ ເມື່ອຂ້າພະເຈົ້າພາລາວໄປຊັ່ງເບິ່ງນໍ້າໜັກ ນາງເຈນນີເຟີ ໄດ້ພິສູດໃຫ້ເຫັນແທ້ວ່າ ນໍ້າໜັກຂອງລາວຫລຸດລົງມາຢູ່ 135 ພາວອີ່ຫຼີຢ່າງໜ້າສັນລະເສີນ ໃນຄວາມຕັ້ງໃຈຂອງລາວ ” ຫຼັງຈາກນັ້ນ ນາງເຈນນີເຟິ ໄດ້ເຝິກຊ້ອມກັບຄູເຝິກທີ່ມີເຊື້ອສາຍໄທ ຮ່ວມກັບ ພວກຜູ້ຊາຍ ຕໍ່ມານາງເຈນນີເຟີ ໄດ້ຂຶ້ນເວທີຕີມວຍຫຼາຍຄັ້ງ ເສຍແດ່ ໄດ້ແດ່ ຕົກມາເຖິງປັດຈຸບັນນີ້ນໍ້າໜັກຂອງເຈນນີເຟີ ໄດ້ຫລຸດລົງມາຢູ່ 115 ພາວ ກຳ ລັງເຝິກຊ້ອມ ທີ່ຈະຂຶ້ນເວທີຕີມວຍກັບຝ່າຍທ້າທາຍ ຄື ນາງແອມເບີ ເມດີນາ (Amber Medina) ມີນໍ້າໜັກ ແລະຄວາມສູງເທົ່າກັນ ຊຶ່ງການແຂ່ງຂັນຈະຈັດ ຂຶ້ນໃນວັນສຸກ ທີ 18 ກຸມພາ ຢູ່ນະຄອນດາລັສ ລັດເທັກຊັສ ທີ່ຈະມາເຖິງນີ້ ນາງເຈນນີເຟີ ຈັນທະລາວົງ ແມ່ນຍິງສາວອາເມຣິກັນເຊື້ອສາຍລາວ ເກີດຢູ່ໃນ ສະຫະລັດ ສາມາດປາກພາສາລາວໄດ້ໜ້ອຍນຶ່ງ ແຕ່ແນວຄິດຂອງນາງກ້າຫານ ທີ່ບໍ່ຄືກັນ ກັບແມ່ຍິງເອເຊຍໂດຍທົ່ວໄປ ທີ່ຈະຕ້ອງວາງໂຕໃຫ້ຄ່ຽມຄົມ ວາງທ່າທາງກິລິຍາມາລະຍາດໃຫ້ຮຽບຮ້ອຍ ຊຶ່ງນາງເຈນນີເຟີ ໄດ້ແນະນໍາຕົນເອງຕໍ່ ວີໂອເອ ຟັງດັ່ງນີ້ : ການແຂ່ງຂັນຂຶ້ນເວທີຕິມວຍຂອງນາງເຈນນີເຟີ ຄັ້ງນີ້ ແມ່ນຄ້າຍພວກນັກມວຍສະໝັກຫຼິ້ນ ທີ່ບໍ່ໄດ້ຮັບຄ່າຈ້າງລາງວັນໃດດໆ ແຕ່ເປັນການສະແດງເຖິງຄວາມສາມາດ ສ້າງຊື່ສຽງໃຫ້ແກ່ຕົນເອງ ແລະສະຖາບັນເຝິກຊ້ອມ ກິດຈະການດັ່ງ ກ່າວນີ້ ແມ່ນການອອກກຳລັງກາຍຢ່າງນຶ່ງ ທີ່ຊາວອາເມຣິກັນພາກັນປະຕິບັດໃນເວລາຫວ່າງ ເຖິງ່ຢາງໃດກໍດີ ບາງກິດຈະການເຂົາເຈົ້າຖືເປັນເລື້ອງທີ່ພາກັນຕັ້ງອົກຕັ້ງໃຈປະຕິບັດ ດັ່ງໂຕຢ່າງ ການຕີມວຍຄັ້ງນີ້